[{"text_idx": "#000000", "text": "2050. aasta null-heitmete eesma\u0308rk la\u0308heb maksma 250 triljonit eurot"}, {"text_idx": "#000001", "text": "Shetlandi saarte tuuleturbiinid. Foto: Scanpix"}, {"text_idx": "#000002", "text": "Rahvusvaheline konsultatsioonifirma McKinsey leiab maailma uusi rohelisi kursse analu\u0308u\u0308sides, et 2050. aastaks majandusest ko\u0303igi heitmete va\u0308lja rookimine la\u0308heb maksma ma\u0308rkimisva\u0308a\u0308rselt rohkem kui seni arvatud."}, {"text_idx": "#000003", "text": "Uuringus, mis kannab pealkirja \"Majanduse teisenemine: mis muutub minnes u\u0308le null heitmetega majandusele\" (The economic transformation: What would change in the net-zero transition) ja\u0308reldatakse, et kui 2050. aastaks soovitakse jo\u0303uda null heitmetega majanduseni, siis tuleb selleks igal aastal erinevatele rohelistele lahendustele kulutada 8,25 triljonit eurot (9,2 triljonit dollarit). See on pool iga aastasest maailma ettevo\u0303tete teenitud kasumist, vahendab Reuters."}, {"text_idx": "#000004", "text": "McKinsey majanduseksperdid leiavad samas, et lo\u0303ppeks toovad sellised investeeringud kasu ja kliimamuutuste eiramise hind oleks palju suurem."}, {"text_idx": "#000006", "text": "\"Kuigi aeg on otsa saamas, annaks 2050. aastaks null-su\u0308sinikuheitmeteni jo\u0303udmine vo\u0303imaluse, vo\u0303rreldes to\u0308o\u0308stusrevolutsiooni eelse ajaga, piirata maailma temperatuuri to\u0303usu 1,5 kraadiga, mis omakorda aitaks a\u0308ra hoida kliimamuutuste ko\u0303ige ra\u0308ngemad tagaja\u0308rjed.\""}, {"text_idx": "#000007", "text": "Uuringus leitakse, et 2050daks aastaks null heitmeteni jo\u0303udmiseks on vaja investeerida energiasektorisse ja maakasutussu\u0308steemidesse kokku ligi 250 triljonit eurot, ehk u\u0308hes aastas 8,25 triljonit eurot. Vo\u0303rreldes seniste igaaastaste maailma rohelise u\u0308lemineku kulutustega, oleks seda 3,14 triljoni euro vo\u0303rra aastas rohkem."}, {"text_idx": "#000008", "text": "\"Kulutuste kasv oleks 2020. aasta va\u0308a\u0308ringutes vo\u0303rreldav poole maailma ettevo\u0303tete kasumiga, veerandiga globaalsest maksutulust ja 7 protsendiga maailma majapidamise kulutustest,\" asetatakse uuringus rohekursi maksumus majanduse u\u0308ldisesse konteksti."}, {"text_idx": "#000009", "text": "Rohepo\u0308o\u0308rde kogukulu oleks aastatel 2021\u20132050 7,5 protsenti maailma majanduse kogutoodangust."}, {"text_idx": "#000011", "text": "\"Kliimapoliitikad ta\u0308hendavad pa\u0308ratuid inivesteeringuid ja tohutut turujo\u0303udude u\u0308mberha\u0308a\u0308lestamist ta\u0308naselt suure su\u0308sinikuheitme ja va\u0308hese to\u0303hususe teelt va\u0308hese su\u0308siniku ning suure to\u0303hususe rajale."}, {"text_idx": "#000012", "text": "Me oleme just kulutanud triljoneid dollareid Covidi taastekavadele. Kas [kliimakulutused] oleksid teostatavad? Jah. Kas sellega kaasneksid tohutud muutused? Loomulikult seda ka. Kust tuleb selleks raha? Kas intresside maksjatelt, maksumaksjatelt vo\u0303i aktsiaomanikelt?\""}, {"text_idx": "#000013", "text": "McKinsey osutab ka suurele ebakindlusele, mis taolise u\u0308leminekuga kaasneb ja tunnistab, et paljude sektorite ja kogukondade jaoks kujutavad need muutused suuri riske. Eriti puudutavad majanduse null-heitmetele u\u0308le minemise meetmed vaesemaid ja fossiilku\u0308tustest so\u0303ltuvaid riike."}, {"text_idx": "#000019", "text": "EKRE lahkus riigikogu saalist protestiks totalitaarse tsensuuri kehtestamise vastu"}, {"text_idx": "#000020", "text": "Rene\u0301 Allik: kliimaseaduse va\u0308ljato\u0308o\u0308tamiskavatsus ei va\u0308a\u0308ri kvaliteeditemplit"}, {"text_idx": "#000025", "text": "REITINGUD \u27e9 Valitsuserakondade toetus on langenud 41 protsendini"}, {"text_idx": "#000031", "text": "Teadusuuring: modRNA geenipreparaadi ja\u0308rgsetest surmadest 3/4 po\u0303hjustas preparaat"}]